CELEX: 62008CA0154
Language: fi
Date: 2009-11-12 00:00:00
Title: Asia C-154/08: Yhteisöjen tuomioistuimen tuomio (kolmas jaosto) 12.11.2009 — Euroopan yhteisöjen komissio v. Espanjan kuningaskunta (Jäsenyysvelvoitteiden noudattamatta jättäminen — Kuudennen arvonlisäverodirektiivin 2 artikla ja 4 artiklan 1, 2 ja 5 kohta — Jäsenvaltioiden liikevaihtoverolainsäädännön yhdenmukaistaminen — Yhteinen arvonlisäverojärjestelmä: yhdenmukainen määräytymisperuste — Verovelvolliset — Kiinteistörekisterin pitäjien (registradores de la propiedad) hypoteekkialueen maksutoimistona harjoittama toiminta ja niiden suorittamat toimet, jotka liittyvät veronkantoon — Taloudellinen toiminta — Itsenäisesti harjoitettu toiminta — Julkisoikeudelliset laitokset ja yhteisöt, joiden toimintaan liittyy julkisen vallan käyttöön liittyviä tehtäviä — Kansallisen tuomioistuimen syyksi luettava yhteisön oikeuden rikkominen)

16.1.2010   
            
            
               FI
            
            
               Euroopan unionin virallinen lehti
            
            
               C 11/2
            
         Yhteisöjen tuomioistuimen tuomio (kolmas jaosto) 12.11.2009 — Euroopan yhteisöjen komissio v. Espanjan kuningaskunta
   (Asia C-154/08) (1)
   
   (Jäsenyysvelvoitteiden noudattamatta jättäminen - Kuudennen arvonlisäverodirektiivin 2 artikla ja 4 artiklan 1, 2 ja 5 kohta - Jäsenvaltioiden liikevaihtoverolainsäädännön yhdenmukaistaminen - Yhteinen arvonlisäverojärjestelmä: yhdenmukainen määräytymisperuste - Verovelvolliset - Kiinteistörekisterin pitäjien (registradores de la propiedad) hypoteekkialueen maksutoimistona harjoittama toiminta ja niiden suorittamat toimet, jotka liittyvät veronkantoon - Taloudellinen toiminta - Itsenäisesti harjoitettu toiminta - Julkisoikeudelliset laitokset ja yhteisöt, joiden toimintaan liittyy julkisen vallan käyttöön liittyviä tehtäviä - Kansallisen tuomioistuimen syyksi luettava yhteisön oikeuden rikkominen)
   2010/C 11/03
   Oikeudenkäyntikieli: espanja
   
      Asianosaiset
   
   
      Kantaja: Euroopan yhteisöjen komissio (asiamiehet: M. Afonso ja F. Jimeno Fernández)
   
      Vastaaja: Espanjan kuningaskunta (asiamies: J.M. Rodríguez Cárcamo)
   
      Oikeudenkäynnin kohde
   
   Jäsenyysvelvoitteiden noudattamatta jättäminen — Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY (EYVL L 145, s. 1) 2 artiklan ja 4 artiklan 1 ja 2 kohdan rikkominen — Verovelvolliset — Kiinteistörekisterin pitäjien (registradores de la propiedad) toiminta ja toimet
   
      Tuomiolauselma
   
   
               1)
            
            
               Espanjan tasavalta ei ole noudattanut jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY 2 artiklan ja 4 artiklan 1 ja 2 kohdan mukaisia velvoitteitaan, koska se katsoo, että kiinteistörekisterin pitäjien (registradores de la propiedad) hypoteekkialueen maksutoimistona (oficina liquidadora de distrito hipotecario) itsehallintoalueelle tarjoamat palvelut, jotka liittyvät veronkantoon, eivät ole arvolisäveron alaisia.
            
         
               2)
            
            
               Espanjan kuningaskunta velvoitetaan korvaamaan oikeudenkäyntikulut.
            
         
      (1)  EUVL C 171, 5.7.2008.